**Poplatok za kurz: 30 €, invalidní dôchodcovia a dôchodcovia nad 65 rokov:25 €**

Názov: **Významová stránka vlastných mien**

Fakulta: pedagogická

Miesto konania: Adalbertinum, Hollého 8, Trnava, miestnosť sa určí dodatočne

Predpokladaný čas výučby: **štvrtok 14:00 – 16:30** **hod.** (12. 3., 26. 3., 16. 4. 2026), **Letný semester**

Rozsah vzdelávacieho programu: prednáška a praktické cvičenie - 3x za semester po 3 vyučovacie hodiny v LS

Semestrálny vzdelávací program: 6 prednášok a 3 cvičenia za letný semester

Minimálny počet študujúcich: 13

Maximálny počet študujúcich: 20

Cieľ vzdelávania: Študujúci sa zoznámia so základmi onomastiky a teórie vlastného mena, spoznajú funkcie a druhy vlastných mien a špecifiká tvorenia vlastných mien živých (antroponymá - rodné mená, priezviská, prezývky) aj neživých objektov (toponymá – názvy sídelných aj nesídelných objektov). Spoznajú problematiku mimojazykovej stránky vlastných mien a okolnosti motivácie vlastných mien. Na pozadí interpretácie vlastných mien si uvedomia ich svedectvo o vývine slovenského jazyka a medzijazykových kontaktov. Na základe zistených poznatkov sa študenti v spolupráci s vyučujúcim pokúsia o interpretáciu vlastných mien zo svojho okolia.

**Zoznam prednášok/cvičení**

Letný semester

1. Vlastné meno ako jazykový znak sui generis

2. Jednotlivé druhy vlastných mien a ich špecifiká

3. Jazyková a mimojazyková stránka vlastných mien

4. Motivácia vlastných mien

5. Antroponymá

6. Toponymá

7., 8., 9. – kolokviálna prezentácia výsledkov vlastného výskumu

Vyučujúci/lektor: prof. PhDr. Juraj Hladký, PhD.